Susters: Die karakters - Afrikaanse Films
Leah, Johan Vorster, Diaan Lawrenson, Quanita Adams en Corné van Rooyen gesels oor die karakters in Susters – in fliekteaters vanaf 30 Maart 2018. Mauritius-tragedie: Kêrel deel video van hartseer deuntjie spesiaal vir Mundolene
JY LEES NOU Mauritius-tragedie: Kêrel deel video van hartseer deuntjie spesiaal vir Mundolene
Tyron Bothma het ’n liedjie vir sy oorlede meisie, Mundolene Vosloo (17), geskryf en ’n video van sy klawerbord-uitvoering daarvan op Facebook gedeel.
“Hierdie is vir jou, my engel.”
Die selfoonvideo van ’n hartseer deuntjie wat hy op die klawerbord speel, het baie reaksie ontlok. Die video is in die 22 uur wat dit op Facebook was, meer as 4000 keer gekyk. Dit is ook meer as 80 keer deur mense op Facebook gedeel.
“Ek ken jou ook nie, Tyrone, maar wil net ook vir jou sê sterkte en mag jou geloof jou deur die moeilike tyd dra . . .jou musiekstuk is awesome (sic),” het Lee-Ann Wilson in die kommentaar-afdeling onder die video geskryf.
Mundolene van Springs aan die Oos-Rand is Woensdagaand onder raaiselagtige omstandighede tydens ’n vakansie in Mauritius dood.
Tyrone het almal bedank wat gereageer en bemoedigende boodskappe gestuur het. “Ek mis jou so baie my liefie,” het hy saam met twee prentjies van gebreekte hartjies geskryf.
Volgens die L’express, ’n Franse nuusblad daar, het Mundolene saam met haar pa, stiefma en twee broers gaan vakansie hou.
Hoewel die presiese omstandighede rondom haar dood nog nie bevestig is nie, is berigte ontvang dat Mundolene se stiefma, Marietjie Vosloo, haar glo ná ’n rusie geslaan het. ’n Mauritiaanse polisiewoordvoerder het aan Huisgenoot bevestig dat Marietjie intussen aangekeer is. Sy word van manslag aangekla.